बढ़ाए जाएंगे जींद-सोनीपत ट्रेन के चक्कर : कौशिक
भाजपासांसद रमेश कौशिक ने मंगलवार को चार धर्मशाला और विभिन्न विकास कार्यों का उद्घाटन किया। सांसद ने कहा कि विकास कार्य के लिए सरकार के पास पैसे की कोई कमी नहीं है। विकास के मामले में गोहाना के साथ भेदभाव नहीं होने दिया जाएगा। गोहाना की समस्याओं का प्राथमिकता के आधार पर समाधान कराया जाएगा।
सांसद ने कहा कि जींद-सोनीपत रेलवे लाइन को चालू कराने के बाद ट्रेनों के चक्कर बढ़ाएं जाएंगे। अप्रैल माह में ये चक्कर बढ़ जाएंगे। इससे गोहाना के लोगों को सबसे अधिक फायदा होगा। उन्होंने कहा कि सोनीपत लोकसभा क्षेत्र में पहले एक राष्ट्रीय राजमार्ग था, लेकिन कई अन्य सड़कों को भी राष्ट्रीय राजमार्ग का दर्जा दिलाया गया है। सड़क मार्ग के सुदृढ़ होने के बाद क्षेत्र में विकास को गति मिलेगी। उन्होंने कहा कि गन्नौर में जल्द ही रेल कोच फैक्ट्री का काम शुरू कर दिया जाएगा। सांसद ने विकास नगर में पार्क और धर्मशाला, एससी धर्मशाला, विष्णु नगर धर्मशाला, खटीक धर्मशाला का उद्घाटन भी किया। सांसद ने विकास नगर धर्मशाला के लिए 9 लाख, एससी धर्मशाला के लिए आठ लाख, विष्णु नगर धर्मशाला के लिए 9 लाख, खटीक धर्मशाला के लिए 9 लाख रुपए देने की घोषणा भी की है। इस अवसर पर नगर परिषद चेयरमैन रजनी बिरमानी, नप सचिव रामकरण भारद्वाज, एमई राहुल पुनिया, भाजपा जिलाध्यक्ष डॉ.धर्मवीर नांदल, गुलशन बिरमानी, डॉ.ओमप्रकाश शर्मा, भानु प्रकाश शर्मा आदि उपस्थित थे।
awa_Deva hin_Deva hin_Deva